La delegació de Cultura de l'Ajuntament de Sagunt presenta la programació trimestral d'hivern
22 de desembre 2021

![](/media/1zfp4t40/c_cultura.jpg?width=850&height=566.9886363636364)

La delegació de Cultura de l'Ajuntament de Sagunt presenta la programació trimestral d'hivern. Destaca per la seua varietat i qualitat amb les actuacions del Goya d'Honor 2022, José Sacristán; el Quintet de Corda de la Filharmònica de Berlín; la companyia local Hongaresa Teatre, premi al millor espectacle teatral de l'Institut Valencià de Cultura; i el grup valencià El Diluvi; entre moltes altres propostes culturals. Com és tradicional en l'agenda cultural es combinen variades arts escèniques, com són: teatre, dansa, música, cinema i exposicions.

En este sentit, la Regidora de Cultura, Asun Moll, assenyala: «**Es tracta d'una programació molt completa que compta amb la presència de companyies de primer nivell i una de les premisses que s'ha seguit des del departament municipal ha sigut combinar propostes més clàssiques amb altres destinades a persones joves, amb la finalitat d'atraure nous públics. Per això, s’han inclòs espectacles com ‘La Fallera Calavera’, un joc de cartes i un llibre que gaudixen de gran popularitat entre totes les edats; el grup de música valencià El Diluvi, que té molt d’èxit; així com el cicle de cinema d'animació, destinat tant per a públic adult com jove i que compta amb títols molt premiats**».

A més, la regidora destaca que «**s'ha comptat amb companyies locals com la premiada Hongaresa Teatre, la banda de rock Tensión No Resuelta i l'agrupació de dansa AEscena**». Subratlla Moll la varietat de la programació «**amb actuacions teatrals de comèdia, tragèdia i musicals; així com amb concerts que van des de la música clàssica, l'antiga combinada amb poesia i el ja tradicional cicle Piano Begoña; fins al rock, l’indie, la cançó d'autor, i la música de mestissatge**».

Així mateix, la Regidora de Cultura, Asun Moll, ha subratllat que «**dins de la programació musical, a més dels concerts del Quintet de Corda de la Filharmònica de Berlín i del grup per a joves El Diluvi, estem orgullosos que la nostra ciutat siga per primera vegada seu del Festival Barnasants de cançó d'autor, amb l'actuació de Mireia Vives i Borja Penalba. A més este concert serà el primer d'altres tres que se celebraran a la nostra comarca i que a més a més va a ser l’inici de la 28È edició del festival al País Valencià».** També ha posat l'accent Moll, pel que fa a les exposicions, **«en la qualitat de la mostra del dibuixant Peridis, cedida a la nostra localitat per l'Autoritat Portuària de València**».

A continuació, s'inclou l'oferta cultural per a gener, febrer i març de 2022 organitzada pel departament de Cultura de l'Ajuntament de Sagunt.

**Teatre**

Entre les produccions teatrals programades per als mesos d'hivern es troben: “La Fallera Calavera”, de Floc Teatre, l'adaptació del famós joc de cartes valencià; “Federico, función sin título” de L’Últim Toc Teatre; “El Plan” d'Olympia Metropolitana; “L’últim Tarzán” de la recentment premiada companyia Hongaresa Teatre; “Lo nunca visto” de La Estampida; “Señora de rojo sobre fondo gris” de Pentación, amb la interpretació de José Sacristán; “Otra danza” de Vigor Mortis; i “Hipocondriat” de Triangle Teatre.

**Música**

Pel que respecta a la programació musical els melòmans podran gaudir dels següents concerts: “La gràcia de la paraula” del famós actor Pepe Viyuela acompanyat de la Capilla Jerónimo de Carrión; “Pinceladas emocionales” de Raúl Arias i Hilario Segovia; “Pulso” del grup de rock local Tensión No Resuelta; del “Festival Barnasants” amb Mireia Vives i Borja Penalba; de l'agrupació valenciana “El Diluvi”; de l'espectacle de dansa “Danzad, danzad, malditos” de la companyia local AEscena; de “Satisfacshow” de Always Drinking Machine Band; del prestigiós “Quintet de Corda de la Filharmònica de Berlín”; i de la presentació en la nostra localitat del treball “Lilith” de Maria Rodés. A més, com és habitual, la Lira Saguntina i la Unión Musical Porteña oferiran concerts durant tota la temporada.

**Cinema**

La proposta cinematogràfica té com a fil conductor en esta ocasió l'animació per a adults i joves, amb títols molt guardonats com: “Un día más con vida”, “La tumba de las luciérnagas”, “Isla de perros”, “Arrugas”, “Persépolis” i “Loving Vincent”.

**Exposicions**

Entre les exposicions es troben la dels treballs fotogràfics d'Enrique Herrero, Bernardo Carrió i Juan Francisco Higueras; “En el jardín” de Miguel Pla; “Pasternak: el sentido entre las capas” de Lisa Dakkar; “Memòria de l’enginy femení” de Delia Díez; “La fuerza del color” del Grupo Fotográfico Arse; i “Retrospectiva” de Peridis.

Estes i moltes altres ofertes culturals poden consultar-se en la pàgina web de l'Ajuntament de Sagunt: [https://www.aytosagunto.es/es/](https://www.aytosagunto.es/es/)

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-cultura-de-l-ajuntament-de-sagunt-presenta-la-programacio-trimestral-d-hivern/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-cultura-de-l-ajuntament-de-sagunt-presenta-la-programacio-trimestral-d-hivern/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-cultura-de-l-ajuntament-de-sagunt-presenta-la-programacio-trimestral-d-hivern/ "Linked In")
*   [](mailto:?body=https://aytosagunto.es/va/actualitat/la-delegacio-de-cultura-de-l-ajuntament-de-sagunt-presenta-la-programacio-trimestral-d-hivern/)